Setmana de la Ciència | ComCiència | Universitat Rovira i Virgili\nLa Setmana de la Ciència és l'esdeveniment anual de divulgació de la ciència que se celebra a tot Europa. Del 12 al 21 de novembre, un gran nombre d'entitats i institucions d'arreu organitzen activitats amb l'objectiu de fomentar l'interès de la societat per la ciència i el coneixement. S'adreça a tots els públics i té com a objectius fonamentals apropar la ciència i la tecnologia a la ciutadania i fomentar les vocacions científiques entre els més joves.\nAmb motiu d'aquest esdeveniment des de la URV s’organitzen diferents accions. Una és una nova edició de la Setmana de la Ciència al Campus Extens amb tallers i activitats als municipis del Camp de Tarragona i les Terres de l'Ebre on hi ha una de les seus del campus, amb l'objectiu d'obrir aquest esdeveniment a nous públics i al territori.\nD'altra banda, arriba la vuitena edició del programa "Fem recerca!", una activitat que permet als estudiants de secundària entrar als laboratoris i a les aules de la Universitat per participar en tallers científics, i ser-ne els protagonistes durant unes hores. A més s'organitzen diversos tallers experimentals al CRAI de Sescelades on un miler d'alumnes dels darrers cursos de primària i de secundària realitzaran activitats senzilles i atractives que il·lustren diversos continguts científics. Per l'edició de 2021 s'ha programat un monogràfic sobre l'hidrogen renovable, amb activitats diferenciades per primària i secundària, amb l'objectiu de desenvolupar consciència, coneixement i comprensió pública, contrarestar prejudicis, desinformacions i disminuir barreres socials per la transició a l'era de l'hidrogen. També hi haurà un estand al campus Sescelades per tal que la comunitat universitària pugui veure un cotxe d'hidrogen real i la moto elèctrica URVoltage. Se n'explicaran els components i el funcionament, i també es farà una activitat amb un cotxe radiocontrolat. Els tallers i l’estand formen part de les activitats de socialització de la Vall de l'hidrogen de Catalunya.\nTambé s'ofereix la ruta científica Antoni de Martí i Franquès, que apropa la figura d'aquest químic català que tenia el seu laboratori a Tarragona.\nPart d’aquestes activitats estan finançades per la Fundación Española para la Ciencia y la Tecnología – Ministerio de Ciencia, Innovación y Universidades i la Diputació de Tarragona.\nPodeu veure aquí el programa de la Setmana de la Ciència a Catalunya, coordinada per la Fundació Catalana per a la Recerca i la Innovació.


AinB Gothic - Jaume I Apartments (AinB Gothic - Jaume I) Barcelona Espanya - Ofertes d'hotels amb els MILLORS DESCOMPTES EN LÍNIA\nCalle Jaume 1, Gòtic, Barcelona, Espanya, 08002 - Molt bona ubicació - Veure al mapa\nTé alguna pregunta per a AinB Gothic - Jaume I Apartments (AinB Gothic - Jaume I)?\nBarri Gòtic Gòtic Gòtic Gòtic Gòtic Gòtic\nMés informació sobre AinB Gothic - Jaume I Apartments\nDissenyat tant per oci com per negoci, AinB Gothic - Jaume I Apartments està situat idealment a Gòtic; una de les localitzacions més populars de la ciutat. L'hotel és a 0KM del centre de la ciutat i permet accedir a les instal.lacions més importants de la ciutat. Aquest modern hotel està situat a prop de atraccions populars de la ciutat com ara Mercat Gotic, Villa del Arte Galleries, ARTicle.\nAprofiti's de la riquesa de serveis i avantatges d'aquest hotel de Barcelona. L'hotel ofereix Wi-Fi gratuït en totes les habitacions, casino, Zones públiques amb Wi-Fi, aparcament de cotxes, transport hotel/aeroport per garantir el més gran comfort possible als seus clients.\nL'hotel compta amb 12 precioses habitacions, i totes inclouen televisió de pantalla plana, sala d'estar separada, accés a internet (sense fils), connexió sense fils a internet (cortesia), habitacions per a no fumadors. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, AinB Gothic - Jaume I Apartments no troba competidors en cap categoria.\nParc Güell - 3,79 km\nLa Pedrera - Casa Milà - 1,77 km\nCatedral de Barcelona - 130 m\nComentaris d'Agoda (30)Comentaris de Booking.com (183)\nTots els tipus de viatgers (30)Parelles (23)Viatgers en solitari (4)Famílies amb infants grans (1)Grups (2)\nTranquilitat i comoditat”\nSituació, espais interiors i l'atenció del personal\nA l'arribar ens van informar que ens canviaven d'habitació perquè la nostra havia tingut una avaria en la cambra de bany i estava anul·lada. Ens van traslladar a l'edifici del carrer Ataülf, 11. Tant la situació, com l'apartament i la tranquilitat gairebé perfectes.


Blog de muntanya: de setembre 2001\ndissabte, 22 de setembre de 2001\nDesprés de molt temps sense escalar a Montserrat fem una sortida per repetir algunes de les vies clàssiques i més populars de la Regió d'Agulles. Fem sis vies:\nAgulla del Sol Ponent via Normal\nLa Peluda, via Aresta Brucs\nTotes són vies nornal i sense massa dificultat, de tercer grau amb alguns passos de quart. Després volíem fer l'Agulla del Capdemunt però es posa a ploure i decidim deixar-ho per a una altra ocasió. Aquí teniu una pel·lícula que hem digitalitzat per penjar-la en el blog:\nEtiquetes: Agulles, escalada, Montserrat, vídeo\ndimarts, 11 de setembre de 2001\nVF Regina, primera vegada\nPimera ascensió a aquesta magnífica via ferrada, un recorregut llarg, atlètic i de dificultat sostinguda. De moment només està oberta la primera part, fins a la gran feixa per on es pot abandonar per un caminet però ja estan oberts alguns dels passos més característics com el pont de sirga, l'ascensió a l'agulla i els grans esperons de gran verticalitat.\nPubliquem aquí un vídeo que vam enregistrar en aquella ocasió i posteriorment vam digitalitzar:


La Guàrdia Civil pacifica El Prat\nL'institut armat reforça els controls de seguretat de l'aeroport i deixa gairebé sense efecte el primer dia de vaga total\nUna reunió extraordinària del Consell de Ministres abordarà dimecres que ve la crisi en la instal·lació aeroportuària\nDilluns, 14/08/2017 | Actualitzada 15/08/2017 - 18:43\n«'Virgencita, cuídame'», diu la llampant polsera que la Núria llueix a la mà esquerra. «Bé, és com el meu amulet per viatjar, i hauria sigut imperdonable oblidarlo aquesta vegada, ¡veient com està el panorama!», explica aquesta noia de Vilafranca del Penedès mig rient mig avergonyida, gairebé obligada a donar explicacions per aquesta devota inscripció. Una tendència, la de consagrar als altars les esperances d’un vol sense incidències, que va ser tendència majoritària ahir al Prat, primer dia de vaga indefinida dels vigilants del control de seguretat d’Eulen. El que era estrany ahir era trobar algú que no s’hagués encomanat a la Guàrdia Civil, el recurs elegit pel Ministeri de Foment per resoldre la crisi a la instal·lació aeroportuària.\nPerò l’Executiu central no es conforma amb aquesta mesura i el ministre de Foment, Íñigo de la Serna, ha anunciat una reunió extraordinària del Consell de Ministres demà per abordar el conflicte. Així mateix, De la Serna ha assenyalat que el Govern accelera els tràmits per portar a terme l’arbitratge amb els treballadors d’Eulen en vaga i l’aplicació del laude obligatori.\nTornant a la Núria, acaba admetent que, lluny de supersticions i litúrgies místiques, la presència dels guàrdies la reconforta i li transmet molta seguretat. I que si ho hagués sabut s’hauria estalviat les vuit hores que es passarà a l’aeroport, creuant els dits per un trasllat sense sobresalts a Doha, escala prèvia abans d’arribar a Sri Lanka.\nTant o més entregats a la causa estan Francisco i la seva família, com la immensa majoria dels passatgers consultats. «A penes hem estat cinc minuts a la cua, bastant menys que un altre dia de temporada alta. Així que, per la meva part, ¡benvinguda sigui la Guàrdia Civil!», destaca aquest català poc abans d’aproximar-se a la zona d’arcs de seguretat. Aquest era un dels espais on millor s’apreciava la magnitud del desembarcament de l’institut armat. Entre un i tres agents es distribuïen al voltant de cada escàner darrere la zona de detecció de metalls.\n«Nosaltres no venim a cobrir el lloc de ningú. Ni tan sols hi intervenim, que això és cosa del vigilant, i ho sabem tots», destaca un comandament del cos. ¿A què atribueix doncs la sensible reducció del temps d’espera dels passatgers? «Per l’uniforme no crec que sigui, que nosaltres només intimidem els que tenen alguna cosa per amagar, i no és el cas de la gran majoria. Deu ser, simplement, que avui hi ha menys vols que altres dies», explica.\nELS MATEIXOS VOLS\nLes xifres no avalen aquesta versió: per dilluns hi havia programades 500 sortides i 91.800 passatgers, una xifra molt semblant als 519 vols i 96.141 seients de diumenge, o els 495 i 80.278 de dijous. La majoria de dies han tingut registres similars, amb excepcions notables, com divendres, que va acollir 1.023 enlairaments per a 188.447 viatgers. Els pics màxims d’espera, 38 minuts a la T-1, 22 a la \nT-2, lluny de registres d’unes dues hores els dies més nefastos.\nSí que té més suport la versió del comandament quan es refereix al rol dels agents a l’aeroport. «Totes les indicacions te les traslladava el vigilant de seguretat, els guàrdies civils són a prop però almenys amb mi no han intervingut», explica Ada González després de passar el protocol de seguretat, abans d’agafar un vol a Romania. Aquesta ballarina solista de l’Òpera Nacional de Bucarest ha notat un temps de pas «més ràpid que altres vegades», fet que atribueix «segurament» a la presència de més guàrdies civils.\nLa lectura positiva sobre la Guàrdia Civil no té continuïtat entre bona part del personal de vigilància i els auxiliars del Prat. «Treballen per emmascarar la vaga legítima d’uns treballadors que reclamen els seus drets. La pressió que tenim a sobre és horrible. Hi ha agents que s’acosten a l’assetjament... I tot, sense estar de vaga, i per 880 euros al mes», lamenta una auxiliar. La plantilla ha portat a la Inspecció de Treball suposades «pressions» de la Guàrdia Civil.\nL'èxit d'una trampa\nFoment ordena a l'advocacia de l'Estat iniciar el laude del Prat\nTemes: Eulen Vagues AENA Aeroports Guàrdia Civil Aeroport de Barcelona El Prat de Llobregat


L’alcalde de Sant Feliu de Pallerols assegura al jutjat que està “net” – elgarrotxi.cat\nL’alcalde de Sant Feliu de Pallerols assegura al jutjat que està “net”\n30 de Gener de 2015 Redacció GARROTXA 0\nACN L'alcalde de Sant Feliu de Pallerols arribant als Jutjats d'Olot amb els seus advocats\nL’alcalde de Sant Feliu de Pallerols (Garrotxa) ha assegurat als Jutjat d’Olot que està “net” i que té la “consciència ben tranquil·la”. Aquest divendres, Joan Casas, el primer tinent d’alcalde, el secretari municipal, un enginyer i un arquitecte han declarat com a imputats per delictes de prevaricació, tràfic d’influències, falsedat documental i frau. L’alcalde ha estat una hora declarant davant la titular del Jutjat d’instrucció número 1 i, a la sortida, ha assegurat als mitjans que s’ha pogut “explicar bé”, respondre a totes les acusacions i deixar clar que no ha fet “res mal fet”. La querella denuncia irregularitats relacionades amb les obres d’urbanització del Pla de Bastons.\nACN L’alcalde de Sant Feliu de Pallerols arribant als Jutjats d’Olot amb els seus advocats\nL’alcalde, Joan Casas, estava citat a les deu del matí al Jutjat d’instrucció 1 d’Olot per declarar com a imputat per la querella. Ha entrat pocs minuts abans, acompanyat dels seus advocats, i ha sortit passades les onze del matí. “Ha estat una declaració llarga però justa, perquè m’he pogut explicar”, ha afirmat l’alcalde sortint del jutjat.\nCasas ha reiterat que té “la consciència ben tranquil·la” perquè sempre ha actuat prioritzant “els interessos del poble”. L’alcalde atribueix la querella a interessos partidistes i creu que el fet de presentar-la just abans de les eleccions municipals tampoc és casual, sinó que la voluntat és “fer mal” a la imatge de l’equip de govern.\n“Fins i tot estic en certa manera content, perquè d’una vegada per totes podrem explicar-nos sobre rumors i dubtes que sempre s’han anat dient”, ha afirmat l’alcalde. Entre les presumptes irregularitats denunciades per un regidor de l’oposició, hi ha una obres que ja arrosseguen polèmica: les d’urbanització del Pla de Bastons. Segons asseguren, algunes certificacions no es corresponien amb la realitat, les obres es van adjudicar sense concurs públic i, a més, hi ha sobrecostos injustificats.\nL’alcalde assegura que en seva gestió hi pot haver “algun error màxim” però “mai” ha actuat de mala fe ni avantposant interessos particulars als col·lectius del poble.\nDesprés de Casas, el jutjat també ha citat el primer tinent d’alcalde, Fèlix Castanyer, el secretari municipal, un arquitecte i un enginyer per aquestes irregularitats.\nLa jutgessa ha obert diligències per prevaricació, tràfic d’influències, falsedat documental i frau. “Que ens citi a declarar no vol dir que haguem fet res, però s’ha d’investigar”, ha explicat l’alcalde.\nCasas es mostra convençut que el cas acabarà arxivat i ni tan sols arribarà a judici. Tot i això, creu que sí que hi haurà un judici “abans” i serà escoltar la veu dels veïns a les urnes, en les eleccions municipals. “Jo em sento molt recolzat, llavors veurem el suport”, ha exposat.\nL’alcalde també ha lamentat el clima que aquesta querella ha sembrat en aquest petit municipi garrotxí i ha assegurat que, per exemple, el ple que hi va haver just dijous al vespre va ser “tens” per culpa d’aquesta batalla política que, segons ell, ha acabat arribant als tribunals.\nTrobada del Gremi d’empresaris de cinema de Girona a Ripoll


Balears WildLife: 2012\nActivitat per conèixer els ocells a Son Angelats\nEl passat dissabte 22 de desembre va tenir lloc a Sóller una activitat oberta a tots els públics per conèixer un poc més els ocells del nostre entorn.\nL'activitat es va realitzar dins el recorregut que rodetja la zona del Polígon de Son Angelats amb el suport i col·laboració de l'Ajuntament de Sóller i l'ASCP Can Dulce.\nS'instal·laren uns filats japonesos per dur a terme la part de demostració d'anellament científic d'aus i una taula amb material divers per fer les explicacions i les activitats pels infants.\nC. Fiol treient un ropit capturat per ser anellat i mesurat\nDurant l'anellament es capturaren 19 ocells per marcar amb anelles metál·liques oficials; dels que es varen prendre les mesures biomètriques i les dades sobre l'estat físic que habitualment s'anoten durant les tasques d'anellament. Els assistents pogueren veure d'aprop les caracterítiques de les diferents espècies com el busqueret de cap negre, el busqueret de capell, el ropit o la mèl·lera, i aprendre un poc més sobre les aus, la seva supervivència i el seu estudi a través del marcatge.\nEls participants es mostraren molt interessats pels diferents aspectes de la vida d'aquests i altres ocells que sovint passen desapercebuts als nostres ulls.\nJ.L.Martínez mostrant un preciós exemplar de mèl·lera abans de ser amollat\nEls nins i nines pogueren gaudir d'activitats de dibuixar i colorejar, trencaclosques, jocs per aprendre com són les plomes dels ocells i observació amb els prismàtics.\nTambé es pogueren observar altres espècies dels voltants com el xoriguer o el tudó, i començar a distingir els cants del ropit o dels busquerets.\nInfants, pares i mares participaren a totes les activitats\nDe cara a la primavera està previst repetir aquesta jornada. Per altra part, dins el gener-febrer es vol organitzar una passejada per la badia del port de Sóller amb la finalitat de conèixer un poc més la biodiversitat que podem trobar als voltants de les platges, molls i litoral del port.\nPublicat per Contacta a 19:30 Cap comentari:\nPublicat per Contacta a 12:52 Cap comentari:\nJa són prop de 150 els escolars del municipi de Sóller i Fornalutx que han passat pel parc del Camí des Cingles a realitzar l'activitat Coneixem els nostres ocells.\nAquesta activitat, junt amb tres més dirigides a conèixer les plantes i senyals de la vida del parc, així com a interpretar el que trobam a la platja, s'enmarquen dins el conjunt d'activitats per a centres escolars que organitza NHS amb la col·laboració de l'Ajuntament de Sóller.\nEls participants més petits d'aquesta activitat aprenen a reconèixer les parts del cos dels ocells i fixar-se en les principals característiques d'aquests animals. Així com saber localitzar-los i escoltar-los dins el bosc.\nFoto: CEIP Fornalutx\nA més de tenir la sort de poder veure com s'estudien les aus i observar de ben aprop algunes espècies com el busqueret de capnegre, busqueret de capell, ropit, coaroja, cap-ferrerico, ferrerico blau, reietó cellablanc o el pinsà.\nDurant tot el curs escolar 2012-2013 els alumnes tenen l'oportunitat de gaudir d'aquesta i altres activitats!\nPublicat per Contacta a 20:19 Cap comentari:\nNHS-Balears Wildlife a les Jornades d'Estudis Locals\nAquest divendres i dissabte passats varen tenir lloc al municipi de Fornalutx les VII Jornades d'Estudis Locals de Sóller i Fornalutx, enguany dedicades a Josep Rullan i Mir.\nAixí, Balears Wildlife hi va participar amb la comunicació La vessant ornitológica de J. Rullan i Mir.\nBasant-se en la publicació del Mossèn de 1894 "Los pájaros y el agricultor", es va fer un anàlisi del punt de vista d'aquest autor envers el beneficis de les aus per l'agricultura i la crida que en feia per la seva protecció, fent veure que molts dels temes que tractava en el seu moment Rullan i Mir es troben ben vigents a l'actualitat.\nPublicat per Contacta a 16:57 Cap comentari:\nPublicat per Contacta a 20:18 Cap comentari:\nSegona part dels curs d'ornitologia al Salobrar\nEl passats dies 5 i 7 d'octubre va tenir lloc el segon bloc del curs d'ornitologia al Museu Balear de Ciències Naturals baix el títol La Tardor i la Migració Postnupcial.\nEl divendres va tenir lloc la xerrada teòrica on es van explicar els esdeveniments que es succeeixen des de que els joves deixen el niu i s'independitzen fins que es produeix el fenomen de la migració, tot el que això implica i l'esforç que suposa per les aus.\nJosé Luis Martínez fou l'encarregat de donar la xerrada\nI el diumenge es va realitzar la sortida per l'observació d'aus.\nEn primer lloc es va visitar el Salobrar de Campos. Allà es pogueren observar espècies d'aus que trobam gairebé tot l'any però també d'altres que están en pas o que es preparen per partir cap a les zones d'hivernada.\nObservant des de la carretera des Trenc\nEls espectaculars flamencs del Salobrar\nEstornells, Vitracs, Caderneres, Oronetes, Tiroril·los, Corriols, Becs d'alena, Avisadors, Batallaires, Sebel·lins, Flamencs, Gavines d'hivern i rapinyaires com l'Àguila peixetera, el Falcó marí o l'Arpella, varen ser observats pels assistents.\nPosteriorment arribàrem fins el cap de ses Salines per poder observar en directe la sortida cap a Cabrera i cap al continent africà d'algunes espècies migrants. Destacant els continuus grups d'oronetes que iniciaven aquest difícil pas i alguns rapinyaires sedimentats per la zona del pinar, i finalitzant així la sortida.\nLa pròxima cita serà per desembre on, en el darrer bloc del curs, es xerrarà de la hivernada a Mallorca.\nPublicat per Contacta a 10:29 Cap comentari:\nSón nombroses les actvitats que s'han preparat per aquest cap de setmana per celebrar el Dia Mundial de les Aus arreu del planeta.\nAquí a Mallorca teniu la possibilitat de gaudir d'un cap de setmana oceller al complet!\nAvui horabaixa i diumenge té lloc la segona part del curs d'iniciació a l'ornitologia al Museu Balear de Ciències Naturals de Sóller.\nDissabte dia 6 es realitza una jornada d'anellatge científic d'aus al Parc Natural de Mondragó, Santanyí.\nI també diumenge 7 el GOB organitza un sortida per veure ocells al Salobrar de Campos.\nNo tenim excusa per no celebrar aquest dia, gaudir de les aus, entendre la seva funció en els ecosistemes i la importància de la seva conservació.\nPublicat per Contacta a 9:44 Cap comentari:\nAquest dissabte va tenir lloc al parc del camí des Cingle la darrera del conjunt d'activitats sobre caixes niu i anellatge científic d'aus que l'Ajuntament de Sóller i NHS han anat organitzant al llarg de l'any.\nC. Fiol donant explicacions sobre un busqueret de capell (S. atricapilla)\nCom en ocasions anteriors els participants pogueren gaudir de ben aprop de l'observació de vàries espècies habituals al parc, així com de les explicacions sobre la seva biologia, maneig i estudi.\nReietó cellablanc (R. ignicapillus) habitant del parc, un dels ocells més petits d'Europa\nPel que fa a les caixes niu es comprovar que es trobaven en perfecte estat per passar l'hivern; la pròxima revisió sirà de cara a la primavera. Es deixaran penjades al parc ja que poden ser utilitzades com a refugi hivernal per altres aus.\nRecordar que els escolars poden gaudir d'aquesta activitat d'anellatge d'aus inclosa dins el programa de sortides per a centres escolars organitzat també per l'Ajuntament i NHS per aquest nou curs.\nPublicat per Contacta a 21:42 Cap comentari:\nPublicat per Contacta a 17:31 Cap comentari:\nÉs així com es parla a vegades de la tardor mediterrània.\nA pocs dies de començar nova estació, el setembre i l'octubre tornen a ser mesos de renaixença pel camp i els seus habitants.\nDesprés de passar un dels estius més durs i secs dels darrers anys, les pluges que hem tengut en les darreres setmanes i les temperatures un poc més suaus, són les encarregades d'activar la germinació de nombroses llavors i fer que els bulbs també treguin les primeres fulles.\nAlgunes plàntules creixent gràcies a la bona climatologia d'aquests dies\nTambé arriba el moment de floració d'algunes espècies que gairebé es solaparà amb la maduresa dels fruits d'altres.\nEsparaguera d'ombra (Asparagus albus) en floració\nSobretot aquests fruits madurs seran els que aprofitaran les espècies d'aus migratòries que es troben en pas per les nostres illes i, més endavant, les espècies que quedaran a passar l'hivern.\nDe moment podem gaudir de l'observació de migrants transaharians que a principis d'octubre coincidiran amb les espècies presaharianes.\nPer això són aquests dies quan els falcons marins (Falco eleonorae) posen en marxa la seva estratègia de caça per aprofitar al màxim aquest recurs alimentari que són les aus migratòries; una manera molt eficient d'aconseguir més menjar per ells i els seus polls.\nÀrees de cria dels falcons marins\nAixí toca gaudir una vegada més de l'espectacle.\nPublicat per Contacta a 18:42 Cap comentari:\nMoltes persones, quan se’ls demana per una olor que els agradi, es decanten per l’olor a terra banyada. Un flaire que tots sabem distingir però, d’on ve aquesta fantàstica olor que es produeix quan l’aigua de pluja comença a banyar el terra?\nDoncs la produeixen uns bacteris que es troben dins la majoria dels sòls i en la vegetació en descomposició, principalment l’anomenat Streptomyces coelicolor. Aquest bacteri és capaç de produir una substància química volàtil anomenada GEOSMINA que és la que fa aquest olor tan característic.\nSi cercam un poc més d’informació sobre aquesta substància trobarem que l’olor que produeix resulta ser vital per la supervivència d’alguns éssers vius, ja que són capaços de detectar-la i els condueix cap on trobaran aigua o la humitat requerida.\nEmperó, en ser un alcohol no és desitjada la seva presència en la producció de vins pel fet, per exemple, d’enmascarar altres olors més apreciades.\nImatge de l'Streptomyces coelicolor\nPer altra part el bacteris del gènere Streptomyces i relacionats són també molt importants per la producció d’antibiòtics i altres substàncies de gran utilitat en medicina. Actualment són nombrosos els estudis d’investigació que es realitzen amb aquests microorganismes.\nUn cop més la natura ens deixa bocabadats...\nThe earth’s perfume\nEl olor de la tierra y la sed de los camellos\nPublicat per Contacta a 19:40 Cap comentari:\nEls ocells i els fruits d'estiu\nEls ocells, com tots els éssers vius, aprofiten els recursos que es posen al seu abast a cada època.\nMentre que a la primavera és el néctar de les flors, ara, ja passat l’equador de l’estiu, són els fruits de temporada els que esdevenen part important de la dieta d’alguns ocells.\nCom també passa durant l'hivern, espècies insectívores i granívores es tornen frugívores menjant els fruits de plantes silvestres com per exemple els llampúdols (Rhamnus alaternus), o com molts sabem, alimentant-se dels fruits dels arbres que tenim plantats als nostres jardins.\nFruits de Rhamnus\nEls excrements són una bona pista per esbrinar que mengen, en aquest cas es poden distingir les llavors del llampúdol\nAra és el torn de les figueres (Ficus carica). Les figues són un atractiu potentíssim per tota classe de fauna; insectes com escarabats, papallones, formigues, multitud d’aus i fins i tot mamífers com el mart (Martes martes).\nEls sucres de les figues són una excel·lent font d’energia que, en breu, també serà utilitzada per les espècies migratòries en el seu viatge de tornada cap a les àrees d’hivernada.\nBusqueret de capell (Sylvia atricapilla) tastant un figa que prèviament havia estat encetada per una mèrlera\nTudó (Columba palumbus) trobat in fraganti espipellant les figues\nAixí, val la pena passar una estona observant la fauna que treu profit i es mou entorn d’aquests arbres, fet que no és per res incompatible amb que nosaltres poguem gaudir també del tast d’aquests fruits.\nUn bon plat de figues del mateix arbre que compartim amb els ocells\nPublicat per Contacta a 14:32 Cap comentari:\nEls ocells a l'estiu\nAra que la calor es fa notar de cada vegada més i que molts dels ocells estan acabant la reproducció, se fa més difícil i incòmoda l'observació d'aus.\nSortir a primeres i darreres hores serà més eficient per l'observació de segons quines espècies, encara que per veure rapinyaires, per exemple, haurem de seguir patint calor.\nUna opció per gaudir de les aus i a la vegada donar-lis un cop de mà per passar millor l'estiu és la instal·lació d'abeuradors. Aquests poden anar des d'una bassa excavada al terra fins a un simple platet amb aigua.\nMillor si estan situats a un lloc amb un poc d'ombra per minimitzar l'evaporació i que no s'encalenteixi gaire l'aigua, però a la vegada a una zona on l'ocell tengui bona visibilitat i es senti segur mentre es dona el bany o beu aigua.\nEls punts d'aigua en aquesta època juguen un paper essencial per la supervivència de les aus i altres animals. Les fonts de muntanya, les petites basses naturals i artificials, les síquies, etc, són elements que cal conservar i cuidar també pel bé de la nostra fauna.\nA casa nostra mateix podem instal·lar un petit abeurador que segur sirà descobert en poc temps pels ocells del voltants, els quals agraïran aquest gest i ens faran gaudir amb l'observació dels seus "què fers" qüotidians.\nPublicat per Contacta a 21:33 Cap comentari:\nCaixes niu al Camí des Correu\nEl Camí des Correu és una antiga ruta que transcorre entre Esporles i Banyalbufar, i és on enguany fa cinc anys es va iniciar el seguiment i estudi de l'ocupació de caixes niu per a aus insectívores.\nEn aquests tipus d'estudis és important l'acumulació de dades any rera any per poder determinar l'evolució de l'ocupació de les caixes, relacions entre espècies, fenologia, etc.\nLes caixes niu donen molt de joc per l'estudi de diferents aspectes de la biologia de les aus que les ocupen, a la vegada que afavoreixen la nidificació d'espècies depredadores d'insectes que poden provocar danys als boscos, i són un recurs fantàstic per l'educació ambiental.\nPolls de capferrerico al niu\nEnguany, a l'espera del recompte definitiu, una vintena de caixes han estat ocupades per capferrerico (P. major) i una dezena per ferrerico blau (P. caeruleus).\nUn cop més les caixes hauran complert la seva funció i hauran de ser netejades i preparades pel següent any.\nPolls de ferrerico blau\nPublicat per Contacta a 12:25 Cap comentari:\nSeguiment d'ocells comuns al P.N. de Cabrera\nAquests dies es duen a terme al Parc Nacional de Cabrera els censos de primavera del seguiment d'ocells comuns.\nNHS col·labora amb la Sociedad Española de Ornitología (SEO) en la realització de transectes i punts d'escolta per tal de detectar, en el cas de l'època de primavera, les especies reproductores i obtenir resultats de la seva distribució i abundància.\nEls treballs es realitzen a l'illa de Cabrera gran i de moment destaca com a espècie més distribuïda el busqueret coallarg (S. balearica).\nPublicat per Contacta a 13:39 Cap comentari:\nNova activitat d'anellatge d'aus\nEl passat diumenge, seguint amb les activitats organitzades per l'Ajuntament de Sóller i NHS, es va tornar a fer una jornada d'anellatge científic d'aus al parc del Camí des Cingle, al Port de Sóller.\nL'ornitòleg J.L. Martínez donant les explicacions pertinents.\nEls assistents pogueren observar espècies com el busqueret de capnegre (S. melanocephala), el busqueret de capell (S. atricapilla), el gorrió (P. domesticus) i el capferrerico (P. major), així com donar un cop de mà en la tasca de l'anellatge.\nUn dels participants amb un busqueret de capnegre.\nTambé es va explicar als participants com es du a terme la revisió de les caixes niu que es troben instal·lades al parc.\nPublicat per Contacta a 23:12 Cap comentari:\nS'inicia el curs d'ornitologia al Museu de Ciències\nAquest divendres i dissabte passat va començar al Museu Balear de Ciències Naturals el curs d'iniciació a l'ornitologia "Descobrint la vida de les aus", organitzat pel propi Museu i NHS.\nEn aquesta primera part els temes que es varen tractar foren la migració prenupcial i la reproducció de les aus, coincidint en el moment en que aquests dos esdeveniments tenen lloc.\nLa migració prenupcial la realitzen les espècies migratòries per poder arribar a les zones de nidificació. Es veu motivada per una sèrie de factors ambientals i suposa una carrera a contrarellotge per aconseguir superar tots els obstacles del camí i fer-se amb les millors zones per criar.\nPer altra part de l’èxit de la reproducció en depèn la supervivència d’una espècie o una població, per això les aus inverteixen molta energia i esforços en surar les seves cries mitjançant diferents mecanismes i estratègies.\nMoment en que C. Fiol donava les explicacions sobre la reproducció.\nLa part teòrica es va completar amb una sortida el dissabte matí al Parc Natural de s'Albufera.\nAllà els participants pogueren observar encara diverses espècies migratòries i algunes aus en plena cria.\nObservant les aus des d'un aguait del parc amb les explicacions de J. L. Martínez.\nMinúscul pollet de tiroril·lo camanegre a la recerca de menjar.\nTringa erythropus Anas strepera\nCharadrius alexandrinus Anas clypeata\nHimantopus himantopus Netta rufina\nSterna nilotica Tadorna tadorna\nSterna hirundo Burhinus oedicnemus\nGallinula chloropus Circus aeruginosus\nFulica atra Apus apus\nFulica cristata Hirundo rustica\nPorphyrio porphyrio Turdus merula\nBubulcus ibis Passer domesticus\nEgretta garzetta Carduelis chloris\nEgretta alba Carduelis carduelis\nArdea cinerea Serinus serinus\nArdea purpurea Acrocephalus arundinaceus\nNycticorax nycticorax Cettia cetti\nArdeola ralloides Luscinia megarhynchos\nAnas plathyrhynchos Sylvia melanocephala\nPublicat per Contacta a 20:05 Cap comentari:\nEls habitants de les caixes niu de Mondragó\nEl passat dia 12 de maig es va dur a terme al P. N. de Mondragó l'activitat de revisió de caixes niu.\nVa ser una jornada molt profitosa on es varen poder observar diferents estadis dels nius que construeixen les aus dins les caixes.\nMostrant una caixa amb un niu de ferrerico (P. major). Foto:J.Amengual.P.N. Mondragó\nL'ocupant majoritari és de moment el gorrió teulader (P. domesticus), seguit del ferrerico (P. major).\nEls participants pogueren veure en directe nius de les dues espècies, ous i pollets, alguns dels quals varen ser anellats per realitzar-ne futurs controls.\nPollet de gorrió d'uns 10 dies. Foto: J. Amengual.P.N.Mondragó\nMoment en que es treien els pollets de ferrerico per contar-los i anellar. Foto:J. Amengual.P.N.Mondragó\nEls 7 pollets de ferrerico, d'uns 8-9 dies, ja anellats i col·locats de nou a la caixa. Foto: P. N. Mondragó\nPublicat per Contacta a 21:23 Cap comentari:\nVisita a les caixes niu del P. N. de Mondragó\nPer aquest dissabte dia 12 el Parc Natural de Mondragó (Santanyí) ha organitzat una visita a les caixes niu que es troben instal·lades al parc i que són objecte del seguiment que realitza NHS.\nEs podran observar els nius construits dins les caixes per Ferrericos (P. major) i Teuladers (P. domesticus), així com també postes i amb un poc de sort els primers pollets. El seguiment corre a càrrec de la biòloga Cristina Fiol.\nAquesta visita és gratuïta i oberta al públic en general. Cal apuntar-se telefonant a les oficines del Parc 971 18 10 22.\nPublicat per Contacta a 0:12 Cap comentari:\nCurs d'iniciació a l'ornitologia. Descobrint la vida de les aus\nJuntament amb el Museu Balear de Ciències Naturals, s'ha posat en marxa un curs per començar a conèixer el món dels ocells.\nAquest es distribueix en tres blocs on es tocaran algus dels aspectes més importants en la vida d'una au.\nBloc 1: La migració prenupcial i la reproducció\nDies 18 de maig (sessió teòrica) i 19 de maig (sortida al P. N. de s'Albufera)\nBloc 2: La tardor i la migració postnupcial\nDies 5 d'octubre (sessió teòrica) i 7 d'octubre (sortida al Salobrar de Campos i far de ses Salines)\nBloc 3: L'hivernada a Mallorca\nDies 14 de desembre (sessió teòrica) i 15 de desembre (sortida al camí de Bàlitx i embassament de Cúber)\nTotes les sessions teòriques es duran a terme al Museu Balear de Ciències Naturals\nHorari sessions teòriques: de 19:30h a 21h\nHorari sortides: de 8:30h a 14h\nPreu curs complet: 40 €\nPossibilitat d'apuntar-se per blocs.\nINFORMACIÓ I INCRIPCIONS AL MUSEU DE CIÈNCIES NATURALS\n971634064 - musbcn@hotmail.com\nPublicat per Contacta a 15:28 Cap comentari:\nCurs d'iniciació a l'ornitologia. Descobrint la vi...


Els malves han tingut una temporada complexa en la qual han hagut de sobreposar-se a diverses baixes que els ha impedit mantenir el nivell dels últims dos anys\nperGuillem Andrés 22/11/2017\nEls Minyons signaven una gran actuació a principis de juliol, amb tres castells de gamma extra descarregats | Minyons de Terrassa\nL’any dels Minyons va començar a tota velocitat i ja es van plantejar objectius ambiciosos de bon inici. L’exemple més clar va ser el cap de setmana de Festa Major on els de Nani Matas van presentar un programa de màxims en el qual van encarar el 5d9f en el dia de vigílies. La caiguda de la súpercatedral i la posterior ensopegada del 3d10fm el diumenge els va començar a plantejar els primers entrebancs. El punt d’inflexió, però, va ser a Sant Fèlix, ja que la caiguda del 3d10fm els va suposar haver de canviar pràcticament tota una rengla de l’estructura del tres. Els egarencs han hagut de fer un treball intens a l’assaig per reestructurar el castell i això també els ha afectat a altres estructures com la del cinc o la dels castells amb agulla que no han intentat en el segon tram.\nEl 2d9fm com a baluard\nEl dos emmanillat s’ha erigit en aquest segon tram com el castell estrella i a partir del qual mantenir un nivell elevat en diverses ocasions. D’aquesta forma han igualat, juntament amb els registres del 2014 i 2015, la xifra de més 2d9fm descarregats en una temporada (6). L’estructura, a més, també s’ha vist afectada arran de les baixes que van patir per Sant Fèlix. La ràpida reacció en la mateixa actuació de Vilafranca i, al cap de pocs dies a Sabadell, repetint aquest 2d9fm amb canvis a última hora va demostrar el fons d’armari dels malves.\nUn pd8fm ple de canvis\nL’espadat dels egarencs també ha viscut aquest any un procés de reestructuració. Des de bon inici ja van apostar per renovar la figura del terç del pilar de sis, una de les peces més delicades en l’estructura dels pilars. A inicis del segon tram, a més, també han introduït canvis en el pom de dalt. Tot i això el més gran dels pilars ha donat uns resultats prou bons i n’han pogut completar dos mentre que un altre va quedar en carregat. El primer va arribar ben d’hora per Festa Major.\nEls canvis del segon tram, però, ha comportat que el pilar hagi tingut un camí més pausat. Tot i això el pd8fm també s’ha pogut veure per la Mercè, aquest carregat, i a Girona.\nEl 5d9f, estancat a causa de les baixes\nEls Minyons arribaven per Festa Major amb ganes de realitzar un programa complet tant per l’actuació de diumenge com la de vigílies. És per això que van sorprendre el món casteller atacant el 5d9f en el dissabte. L’aposta, però, no va resultar del tot exitosa i la súpercatedral va quedar en carregada. Tot i ser un castell que es podia preveure com habitual en la temporada dels malves, aquest ha acabat sent l’únic 5d9f que s’ha vist per part dels Minyons en aquest curs. Les baixes en el segon tram ha suposat que acabessin descartant-lo pels darrers mesos de la temporada.\nEl 3d10fm com a màxim exponent\nEl tres emmanillat, segurament, ha sigut l’exemple més clar de la muntanya russa que ha acompanyat als Minyons de Terrassa en aquesta temporada. Per una banda el 3d10fm es va presentar com un dels grans objectius per l’actuació de Festa Major, però aquell dia va quedar en carregat. Alhora, com va sent habitual en els darrers anys, el tres de deu també va arribar per Sant Fèlix. A Vilafranca, però, no hi van poder fer l’aleta i, a més, aquella la caiguda els ha acabat condicionant en aquest final de temporada.\nEls egarencs han hagut de reestructurar la rengla de la dreta i començar a treballar el castell pràcticament de nou i agafar la confiança a poc a poc amb el 3d9f. Els Minyons s’han trobat còmodes amb el castell de nou però el 3d10fm ha acabat arribant més tard del que volien. La intenció inicial era tornar-lo a portar per Sant Narcís a Girona però finalment el van descartar per alçar-lo, ara sí, en la darrera actuació de l’any per la seva Diada. El 3d10fm, però, va tornar a quedar en carregat. D’aquesta forma els Minyons trenquen la dinàmica dels últims tres anys de descarregar, com a mínim, un castell de 10 en la temporada.\nEl 2d8sf, a tocar\nAquest final de temporada «la bèstia indomable» s’ha acabat destacant com a protagonista en els assajos dels terrassencs i tot indicava que es veuria a plaça en la darrera actuació de l’any. En les últimes dues temporades el 2d8sf dels Minyons ja s’havia vist a Girona i Terrassa però en les dues ocasions el castell va quedar en intent. En les darreres setmanes el treball a l’assaig es va intensificar i van completar el castell a la xarxa dues vegades. Tot i això una baixa d’última hora de l’aixecadora i la caiguda del 3d10fm en primera ronda, que va deixar tocat un dels quints, va acabant descartant el dos net.\n#Minyons de Terrassa #Minyons\nLes colles de la zona nord parlen\nEls Brivalls de Cornudella s’apunten el primer 3de7 de la temporada\nCastells de vuit i pilar de 6 de Sant Pere i Sant Pau a la Granada\nDoblet de torres al Pla de la Seu\nEl barri Miramar-les Illes de Vila-seca torna a apostar pels castells


Els ciclistes ja no poden circular per voreres inferiors a cinc metres\nNomés quatre carrers al districte tenen una vorera de més de 5 metres d'ample\nDes de l’1 de gener, les bicicletes tenen prohibit circular per tota aquella vorera que no faci més de cinc metres i en disposi més de tres de lliures. Les sancions, que oscil·laran entre els 100 i els 500 euros, s’aplicaran a tot aquell que circuli per voreres que no compleixin els metres mencionats, excepte en alguns casos concrets: carril bici situat a la vorera i circulació a un màxim de 10 km per hora; circulació nocturna (22-07h) en voreres superiors als 4,75 metres, i ciclistes menors de 12 anys.\nVies amb més de cinc metres\nLes úniques vies de més de cinc metres d’amplada al districte són l’avinguda Diagonal, la ronda General Mitre, la Via Augusta i la vorera nord de Manuel Girona, tot i que no mantenen aquesta amplada en tota la seva trajectòria sinó només en alguns trams. Per tant, els ciclistes hauran de circular principalment per la calçada i pels carrils habilitats, que en el districte són molt pocs.\nEl Govern municipal al districte ha intentat treballar durant aquest mandat per ampliar la xarxa de carril bici i permetre, explica, la circulació segura dels ciclistes. El conseller de Barcelona en Comú, Joan Manel del Llano, apunta que l’ampliació “és una millora urbana necessària per aconseguir ciutats més netes.”\nEn aquesta línia, del Llano declara que davant la crítica d’alguns veïns cap als carrils bici del districte —amb l’argument que no té sentit fer-ne perquè hi ha fortes pujades—, cal mirar l’exemple d’altres ciutats amb fortes pujades com ara Nijmegen (Holanda), on les pujades no són un factor determinant contra l’ús de la bicicleta.\nEnvers les veus que diuen que els nous carrils bici s’utilitzen poc, els comuns al·leguen que és normal que davant una nova infraestructura hi hagi desconeixement i per tant l’ús sigui baix. Per del Llano, el desenvolupament de la xarxa “suposarà més seguretat” i que cada cop se’n faci més ús.\nAixí mateix, el conseller ha volgut rebatre els arguments dels que diuen que els carrils bici causen embussos perquè treuen espai als cotxes: “Tothom sap que són els cotxes els que causen els problemes de trànsit i contaminació”. Per donar força a aquest argument, explica que per un carril estàndard de vehicles a motor a la ciutat hi poden circular entre 700 i 1.200 persones cada hora. En canvi, un carril bici unidireccional de només 2 metres d’ample té una capacitat de 2.000 ciclistes cada hora. Per això, conclou que “reduir el transport privat motoritzat i incrementar l’ús de la bici millora la salut de la gent de les ciutats, la qualitat de l’aire i també el trànsit”.\n“El Govern ha cedit envers els pro-cotxes”\nAixí, mentre que el Govern municipal defensa la nova estructura i alguns veïns es mostren en contra de la implantació dels carrils bici, també hi ha altres punts de vista: veïns usuaris de bicicleta que consideren que el Consistori no ha acabat d’implantar allò que va prometre. És el cas de Carlos Corchero, veí de Sant Gervasi, que critica que no s’hagi complert la promesa del Consistori que anunciava “que el 95 % de la població tingui un carril bici a menys de 300 metres de casa.”\nCorchero lamenta que els “col·lectius pro-cotxe” hagin pressionat al Govern i aquest hagi cedit i no hagi desenvolupat un projecte que “incloïa carrils bici per a la via Augusta, ronda de Dalt, passeig Bonanova, Riera de Cassoles…” En aquest sentit, recorda com sobretot a la zona de TuróGalvany “grups de veïns recolzats per partits polítics del barri i diferents associacions” van començar una campanya de pressió contra.\nSegons Corchero, rere aquests arguments s’amaga un intent de mantenir l’statu quo de l’ús dels seus vehicles privats per sobre de qualsevol altre benefici “que pugui aportar un canvi en el model al nostre districte.” Davant les queixes i la pressió, Corchero explica que l’Ajuntament s’ha replantejat la implantació i ha tirat enrere projectes, bé retardant la seva execució o bé decidint que no es faria cap carril bici més, un anunci fet després de la polèmica del carril bici al carrer Ganduxer, que va suposar que després els comuns diguessin que s’estudiaria de nou la implantació de la xarxa en un futur. Per Corchero, “s’ha perdut l’oportunitat de capgirar el model de mobilitat del barri.”\nDavant l’aixecament de la moratòria que no deixarà circular les bicicletes en voreres de menys de 5 metres, Corchero destaca que “ara cal més que mai una infraestructura segura” per circular tranquil·lament, sense patir pels cotxes i així repensar la mobilitat del barri. “La situació actual del nostre barri requereix d’una política forta que aposti, sense dubtar-ho, per la implantació d’aquesta xarxa. Cada dia som més els que ens desplacem en bici”, diu Corchero.\nCarrils bici al districte @ Ajuntament de Barcelona\nTal com es veu en el plànol, a Sarrià – Sant Gervasi hi ha pocs carrils bici. Excepte el de la Diagonal i els del Turó Parc, aquests de recent implantació, la resta són curts i desconnectats. Per exemple, no hi ha cap carril que ajudi en la comunicació entre Sarrià i Sant Gervasi; s’ha d’anar per grans vies amb trànsit intens com són el passeig de la Bonanova, la ronda de General Mitre o la Via Augusta. El ciclista no hi va gens còmode.\nBarris sencers, com Putxet o Farró, no tenen ni un metre de carril bici, i altres com Galvany, Monterols, la Bonanova o Sarrià, són residuals i desconnectats. Només queden mig coberts les Tres Torres i, sobretot, el Turó Parc. Sobre el carril bici de Ganduxer (el més llarg del districte), amb pendent constant, cal dir que s’ha d’estar molt en forma per anar-hi amb una bici convencional. Clar, amb una d’elèctrica és més fàcil. Així i tot, nuclis antics com els de Sarrià, Farró o la Bonanova, els carrers de vianants obren possibilitats de gaudir anant amb bici… sempre respectant el vianant que té prioritat.\nGabriel Deulofeu 16 gener, 2019 At 12:40 pm\nBon article. Gràcies per Carlos Corchero per reivindicar l’ús de la bicicleta. Dit això caldria puntualitzar que el regidor que més traves ha posat a la implantació de carrils bici a Sarrià – Sant Gervasi no ha estat de Barcelona en Comú sinó del Partit dels Socialistes en Daniel Modol que va ser regidor del Districte durant l’etapa on els dos partits tenien un pacte de ciutat i compartien govern. El senyor Modol, arquitecte, té uns criteris molt diferents alhora de fer ciutat: la Sagrada Família és una mona de Pasqua, està en contra de les superilles i les bicicletes no necessiten infraestructura si aquesta elimina places d’aparcament en superfície.


Palazzo Raho Cefalu Itàlia - Ofertes d'hotels amb els MILLORS DESCOMPTES EN LÍNIA\nVia XXV Novembre 1856, 47, Cefalu, Cefalu, Itàlia, 90015 - Excel·lent ubicació - Veure al mapa\nMés informació sobre Palazzo Raho\nDissenyat tant per oci com per negoci, Palazzo Raho està situat idealment a Cefalu; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Cefalu. Magatzem d'equipatge, transport hotel/aeroport, servei de cangur, habitació familiar, lloguer de cotxes són només algunes de les comoditats que fan que Palazzo Raho sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, balcó/terrassa, aparell de televisió LCD/pantalla de plasma a cada habitació. Buceig, pesca, equitació, esports d'aigua (no motoritzats) de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Cefalu, faci de Palazzo Raho la vostra llar.\nCal que informeu el Palazzo Raho de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nViel zu teuer, dunkles Zimmer”\nAnfahrtbeschreibung nur auf italienisch, die Zimmereinweisung auch italienisch, die Zimmer sind die geforderten Übernachtungsoreise nicht wert, der Frühstücksraum ist winzig und gedrängelt. Besser anderes Hotel such, es handelt sich definitiv nicht um einen Palast


Actualitat | Fira d'igualada - Part 5\nEl visitant podrà degustar vins i menjars amb tiquets a partir d’un euro La mostra acull un total de 13 cellers, 2 cerveseries artesanes, 12 restaurants i 8 productors artesans, tots de la comarca TastAnoia, la fira gastronòmica de FirAnoia pren pes en aquesta nova edició i ho fa amb una nova ubicació i més…\nTastAnoia, la mostra de degustacions de productes i vins de la comarca repetix edició amb l’oferta de 38 productors locals. Una programació amb activitats gratuïtes per a tots els públics omple tres dies de celebració frenètica al centre de la ciutat. Un any més arriba FirAnoia, la fira multisectorial de la comarca, que des de…\nFira d’Igualada està en ple bullici amb l’organització de la pròxima edició de FirAnoia, l’aparadaor més gran de la comarca que enguany se celebrarà el 19, 20 i 21 de juny. En total seran més de 37.000m2 d’exposició, d’estands, d’activitats, alimentació, venda al detall, horticultura, artesania, degustació, botigues obertes en diumenge… Un esdeveniment que sorprendrà…\nBenvinguts i benvingudes, Seguim avançant, seguim treballant i seguim amb il·lusió. Aquesta és la màxima que volem transmetre amb FirAnoia. Una fira en procés d’adaptació als temps actuals que de mica en mica o potser amb grans passes evoluciona i creix. Segurament, l’exemple més clar del creixement es la incorporació d’Horticultura’t, una petita fira…


Osona karting series 2007 1/4 Autocross Tresina Sport - Sant Esteve Sesrovires\nEl passat diumenge 17 de març es va disputar la primera cursa de l'Osona Karting Sèries al circuit de Vic, cursa que es va erigir com a el "bateig" automovilístic de l'Oscar Vilanova. Amb tant sols 4 mesos desde que li varen regalar el kart i amb uns quants entrenaments a sobre, es va decidir pendre part en aquest Campionat Social organitzat per la Escuderia Osona. Una bona preparació de la mecànica portada a terme, com no, per en Francesc Vilanova, el seu pare, va fer que s'obtinguéssin millors resultats dels esperats.\nEls entrenaments no varen anar gaire bé, doncs una errada fruit de la inexperiéncia de l'Oscar el varen relegar a la última posició de la graella, formada per uns 7 pilots.\nLa primera cursa, sortint desde la última posició va ser impressionant, doncs va anar remuntant posicions fins a col.locarse en segón lloc, posició que ja no abandonaria fins a la baixada de la bandera de quadres.\nA la segona cursa, sortint ja desde la segona posició, va realitzar una extraordinària sortida que feia que arribés al primer revolt encapçalant la cursa, posició que ja no abandonaría fins al final de la màniga, avantatjant considerablement al segón classificat i marcant la volta ràpida en cursa.\nSens dubte, un magnífic resultat per l'Oscar, qua a hores d'ara ja deu estar desitjant que arribi la següent cursa.\nL'OSCAR DURANT LA CURSA EL PÒDIUM


Carnet AM a Vilobí d'Onyar - FOR VIA, Formació Viària\nCarnet AM a Vilobí d'Onyar\nDescobreix que facil és treure't el Carnet AM a Vilobí d'Onyar amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet AM a Vilobí d'Onyar\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet AM a Vilobí d'Onyar? FOR VIA Formació Viària és la teva autoescola de confiança.


Espanya rep 73,9 milions de turistes fins a l'octubre, amb una despesa de 79.921 milions, un 2,7% més\nActualitzat 3/12/2018 10:36:37 CET\nEspanya va rebre 73,9 milions de turistes internacionals durant els deu primers mesos de l'any, un 0,5% més que en el mateix període del 2017, segons les dades provisionals de l'Enquesta de Moviments Turístics en Frontera (Frontur) elaborada per l'Institut Nacional d'Estadística (INE).\nDe gener octubre, la despesa dels turistes internacionals va arribar als 79.921 milions d'euros, amb un increment del 2,7% respecte al mateix període del 2017, d'acord amb l'Enquesta de Despesa Turística (Egatur) publicada també aquest dilluns per Estadística.\nNomés en el mes d'octubre, Espanya va rebre 7,6 milions de visitants internacionals, un 5% més que el mateix mes del 2017, que van fer una despesa total de 8.148 milions d'euros, la qual cosa suposa un augment del 4,6% respecte al mateix mes del 2017.\nLa despesa mitjana diària per turista a l'octubre va ser de 1.067 euros, amb un descens anual del 0,4%, mentre que la despesa mitjana diària va créixer un 6%, fins als 152 euros.\nAquest any, el Regne Unit (amb 16,7 milions de turistes estrangers) s'ha mantingut com el primer mercat emissor, malgrat registrar un descens del 2,2% respecte als deu primers mesos del 2017. L'ha seguit França, amb més de 10,3 milions de turistes internacionals (+1,3%) i Alemanya, també amb més de 10,3 milions de visitants, un 4,8% menys.\nCatalunya és la primera destinació principal dels turistes estrangers arribats a Espanya fins a l'octubre, amb més de 17,1 milions de visitants, un 1,2% menys que en el mateix període del 2017. A continuació hi figuren les Balears, amb gairebé 13,5 milions de visitants (-0,2%), i les Canàries, amb més d'11,3 milions (-3,5%).


Les fonts d'aigua filtrada i fresca registren un augment de consum del 10 per cent\nElisa Valía anima a beure aigua de l'aixeta i a utilitzar les fonts d'aigua filtrada i fresca davant la pujada de les temperatures\n“La ciutat de València va reduir ahir el seu consum d'aigua respecte al mateix dia de la setmana passada, malgrat les altes temperatures registrades”, ha explicat la regidora del Cicle Integral de l'Aigua, Elisa Valía, qui ha destacat que, per contra, “les fonts de nova generació que subministren aigua filtrada i fresca van augmentar una mitjana d'un 10 per cent el consum d'aigua”.\nL'edil ha recordat que l'Ajuntament va instal•lar fa un any aquestes noves fonts en col•laboració amb Global Omnium, en el marc d'un acord de col•laboració de l'Ajuntament amb la Fundació Aigües de València per a incentivar el consum de l'aigua de l'aixeta i reduir el consum de plàstics d'un sol ús. A més, ha indicat que es realitzen de forma periòdic tastos d'aigua de l'aixeta i xerrades en els col•legis per a conscienciar i divulgar valors a favor del Medi Ambient.\nValía ha recordat que les fonts compten amb totes les mesures de seguretat i higiene ajustades a més a la situació ocasionada per la COVID 19, per la qual cosa ha convidat “a beure aigua fresca de les fonts per a combatre la calor”. A més, ha indicat que estan dissenyades per a emplenar les ampolles d'ús individual que es recarreguen de manera automàtica.\nHa precisat que ahir aquestes fonts van registrar un augment d'aigua del 10 per cent, de mitjana. La que més augment va registrar ahir va ser la instal•lada a la Ciutat de les Arts i les Ciències, amb un consum de 707 litres enfront dels 660 del dilluns de la setmana passada.\nAixí mateix, la font de la Plaça de l'Ajuntament va passar de 255 a 289 litres en el dia d'ahir. La del passeig de Neptú va aconseguir els 325 litres, 27 litres més que la setmana passada. Finalment, la font de vivers va mantenir el subministrament en una mitjana diària normal d'uns 570 litres.


Els estafadors recorren la comarca – Ràdio Pego\nEls estafadors recorren la comarca\nPego enguany ha estat visitat per estafadors amb dues històries diferents. A principis de setembre un home ben vestit es feia passar per un inspector d’hisenda que demanava als comerços si volien publicitar-se a una revista d’Hisenda. Al juliol eren uns tècnics d’Iberdrola els que canviaven els comptadors de la llum. Pego, però, no és l’únic poble on aquests darrers han actuat. L’últim per on han passat ha estat Benissa. Hi ha gent que viu de l’engany i no té mala consciència d’estar furtant a persones innocents. Així treballen els estafadors. Per a ells tot és vàlid i fer-ho creïble sembla ser que no els resulta massa difícil. A Pego, en dos mesos s’han viscut dos tipus d’estafes. No fa encara ni un mes de la darrera que es va detectar. Va estar un home d’entre 35 i 40 anys, ben vestit, cabells curts i engominats cap enrere, fent-se passar per un treballador d’hisenda, que oferia als establiments als que entrava publicitar-se en una publicació d’aquesta administració per 100 euros. Una vegada amb els diners s’esfumava. Fonts properes a Hisenda han assegurat que no s’edita cap revista.\nLa primera estafa detectada a Pego, però, es remunta al mes de juliol, quan una dona va rebre la visita d’uns revisors d’Iberdrola que li van demanar 200 euros pel canvi de comptador. Aquestes dos persones, una vegada amb els diners, ja no van tornar a aparèixer amb el suposat comptador. Dilluns, des de l’Oficina Municipal d’Informació al Consumidor de Benissa s’alertava de la presència d’un grup organitzat de persones que acudeixen a les cases de la localitat i després de fer-se passar per treballadors d’Iberdrola, intenten cobrar fins a 450 euros als inquilins en concepte de canvi del comptador de la llum. Així que el que a juliol va passar a Pego no és un cas aïllat. I la demanda de diners, com es pot comprovar, va en augment. De 200 a 450 euros.\nL’OMIC de Benissa, una vegada sabut el mètode emprat pels estafadors, ha manifestat que “és rotundament fals” que Iberdrola duga a terme el canvi dels citats comptadors de la llum. Així mateix va ressaltar que “els comptadors de la llum són propietat de Iberdrola i que esta els lloga als usuaris”. Fonts municipals de Benissa asseguren que a la localitat només s’havien registrat estafes “referents al subministrament del gas”. Així que atenció. Perquè els estafadors solen fer-se passar per revisors del gas, de la llum, de telefònica o de qualsevol altre serveis.\nTant les autoritats municipals, com la Guàrdia Civil, com en el cas de Benissa l’OMIC, coincideixen a advertir de la necessitat que les víctimes d’aquestos fraus telefonen o acudisquen a les dependències de la Benemèrita o la Policia Local per a denunciar els que els ha passat, a fi de què les forces de seguretat pugen identificar i detenir els responsables de l’engany. En qualsevol cas de dubte els usuaris poden telefonar per a informar-se a les pròpies companyies o al mateix ajuntament.\n← Innovadora iniciativa per a salvar l’àguila imperial\nEls pressupostos segueixen igual →


Referents – Cultura audiovisual\n9 Març, 2017 20 Juny, 2017 • Francesc Casabella\nA continuació hi ha les diferents presentacions fetes per l’alumnat, mostrant a la resta del grup la seva investigació de referents fotogràfics que properament contextualitzarem dins dels seus moviments pertinents.\nGrup 01: Sara R., Helena V., Marta S. i Estel Ll.\nEnllaç presentació col·lectiva de Crish Antohny / Misha Gordin / Adam Arthouros.\nWebs individuals de: Crish Anthony, Misha Gordin i Adam Arthouros\nGrup 02: Christian C., Amaya P. i Laura R.\nEnllaç presentació col·lectiva d’Oleg Duryagin / Annie Leibovitz\nWebs individuals de: Oleg Duryagin / Annie Leibovitz\nGrup 03: Carla M., Aina S. i Ana J.\nEnllaç a presentació col·lectiva de Ansel Adams / Alberto Garcia Alix\nWebs individuals de: Ansel Adams / Alberto Garcia Alix\nGrup 04: Espe S., Ariadna M. i Isaac U.\nEnllaç a presentació col·lectiva de Sally Mann y Marc Riboud\nWebs individuals de: Sally Mann y Marc Riboud\nGrup 05: Jiandan Q. i Kelly A.\nEnllaç a presentació col·lectiva de Dan Graham\nWeb individual de: Dan Graham\nGrup 06: Inés A., Guillermo F. i Maria G.\nEnllaç a la presentació col·lectiva de Steve McCurry / Francesc Català Roca\nWeb individual de: Steve McCurry / Francesc Català Roca\nGrup 07: Mònica Ll., Marc C., Andrea B.\nEnllaç a la presentació col·lectiva d’Andrés Serrano / X\nWeb individual d’Andrés Serrano\nGrup 08: Milenka M., Yahya B. i Daira S.\nEnllaç a la presentació col·lectiva de Kevin Carter / X\nWeb individual de Kevin Carter / X\nGrup 09: David A., Christian G. i Marcela C.\nEnllaç a la presentació col·lectiva de Brassaï, Joe Rosenthal + Henry Cartier Bresson\nWeb individual de Brassaï, Joe Rosenthal i Henry Cartier Bresson\nUn dels objectius a assolir és aconseguir un correcte discurs com a noció amb diversos significats.\nExposició oral i pública d’alguna extensió: discurs de despeses de la Real Acadèmia Espanyola.\nSèrie de les paraules i frases emprades per manifestar el que es pensa o sent: mentre parlava, el discurs quedava entretallat per les llàgrimes.\nEscrit o tractat en què es discuteix sobre una matèria: el Discurs del mètode.\nLapse de temps: el discurs de l’existència.\nSèrie de paraules i frases que tenen coherència lògica i gramatical: el nom i el verb són parts del discurs.\nEntenem com a “Com fer un bon discurs” el que et permet aprendre vocabulari, adquirir nous coneixements i, gràcies a la seva estructura, et permet practicar la tècnica d’interpretació. Un bon discurs ha de plantejar reptes, però no ha de ser impossible d’exposar. Per fer un bon discurs en públic hi ha algunes tècniques concretes, gestos estudiats i mètodes que tothom pot aprendre. Hi ha trucs per a superar el pànic de quedar-se totalment en blanc, recursos per a preparar-te bé, idees per seguir el ritme i guanyar-te el públic. Però, sobretot, estratègies per persuadir.\nPer realitzar el discurs primerament escollirem un tema, del qual es pot explica uns mínims detalls, ja que hem pogut investigar buscant articles de premsa, documentals, consultar pàgines web, etc. abans de fer-lo. Seguidament decidirem quin missatge volem transmetre i amb quina estructura, sense oblidar-nos de la cronologia. S’ha d’incloure una petita introducció per exposar el tema explicar per què vols tractar-lo. Al final, conclourem de manera que estimuli la reflexió.\nPer començar anotem quatre coses en un full. Primer una o dues frases d’introducció, una sèrie de punts a tractar i alguna frase per concloure el discurs. No es tracta d’escriure una redacció sencera, només d’anotar uns quants punts que ens ajudin a refrescar la memòria. Després d’això haurà arribat el moment de pronunciar el discurs sense oblidar que hem de mantenir el contacte visual amb el públic.\nPublicat a FotografiaEtiquetat contrallum, focus, FotografiaBookmark the permalink.


Participa al Work-in-progress de Les Arcs Film Festival 2018 - Deadline ampliat\nL'ICAA organitza una tramesa de llargmetratges en work in progress per el director del festival Les Arcs Film Festival, Frederic Boyer, per a la secció d'indústria Work in Progress\nL'audiència estarà formada per agents de vendes (66 agents de vendes van acudir a l'edició passada), i directors de Festivals (Locarno, Cannes, Karlovy Vary, i molts més).\nNomés es mostraran 8 minuts de clips amb dos o tres escenes màxim.\nEn l'esdeveniment, també s'inclou un working progress esponsoritzat per Eurimages amb un premi de 50.000€ per a pel·lícules innovadores, artístiques i experimentals.\nEs reproduiran 14 working progress (6 per al premi Eurimage), i l'única condició és no tenir cap agent de vendes.\nLlargmetratges "art house" en work in progress que han començat rodatge a partir de l'1 setembre de 2018 i que no tinguin un agent de vendes vinculat al projecte.\nEscriviu un mail a Queralt Pons qpons@gencat.cat amb la fitxa adjunta complimentada i feu-nos arribar un enllaç protegit (mínim 10 minuts de metratge) en versió original amb subtítols en anglès abans del 31 d'octubre.\nUs recordem que, si feu l'enviament directament vosaltres, podeu enviar la fitxa abans del 31 d'octubre a Marisa Capa difusion.icaa@mecd.es. Us preguem ens feu saber qui presenteu candidatura directa per tal de fer un correcte seguiment.


'Bitxo' Gómez i Jorge Fernández acaben entre els deu primers al Campionat d'Espanya de Marató - La Veu - Esports\n'Bitxo' Gómez i Jorge Fernández acaben entre els deu primers al Campionat d'Espanya de Marató\nIntegrants de l'equip del Roller Can Cuiàs que va competir a Madrid.\nEl club local va competir l'11 de juny a Madrid amb un equip format per 12 patinadors\n16/06/2017 - Rafa Jiménez\nUn equip de 12 patinadors del Roller Can Cuiàs va participar l’11 de juny a la Marató Internacional-Campionat d’Espanya de Marató que es va celebrar en un circuit urbà a Madrid. Cinc dels patinadors federats del conjunt local van competir al Campionat d’Espanya, destacant la cinquena i setena posició, respectivament, de la sènior ‘Bitxo’ Gómez i el màster Jorge Fernández. La competició va comptar amb la participació de 1.400 patinadors, entre populars i federats. D’altra banda, Óscar Quiñoa va participar el 10 i 11 de juny a la marató que es va disputar a la ciutat francesa de Dijon.


25 anys olímpics, 5 objectes de disseny | Museu del Disseny de Barcelona\n25 anys olímpics, 5 objectes de disseny\nEl logotip dels Jocs Olímpics\nEl 5 de juny del 1992 partia d’Olímpia la flama que encendria el peveter de l’estadi de Montjuïc, però que també encendria tota una renovació a Barcelona en l’àmbit urbanístic i arquitectònic i, a la vegada, el disseny rebria una bona dosi d’aire fresc i catalitzaria importants aspectes culturals, tecnològics i industrials. El món situava Barcelona dins el mapa a nivell olímpic, però també des del punt de vista del disseny.\nAleshores, un programa integral de disseny va inundar tots els elements de senyalització: cartells, mobiliari, uniformes i marxandatge en general. Són exemple d’aquesta etapa diversos objectes conservats al museu i vinculats a les Olimpíades i al disseny d’aquell moment. Vols descobrir la nostra selecció?\nLa figura d’en Cobi. Dissenyada per Mariscal quatre anys abans dels Jocs Olímpics, aquest gos d’atura català va ser l’emblema i l’empremta en l’àmbit del disseny gràfic. De ben segur que l’has tingut a casa en diverses formes!\nEl logotip. Josep Maria Trias va ser l’encarregat de donar vida a l’esperit olímpic a partir de la forma humana d’un atleta, dibuixat d’un sol traç i amb aires mediterranis. Una curiositat: el primer logotip va ser presentat en blanc i negre, els colors vindrien més tard.\nEls cartells olímpics. Acompanyant la idea de modernitat i mediterraneïtat, tota la col·lecció de cartells que van inundar els carrers de Barcelona va sorgir de l’estudi de Pilar Villuendas i José Ramón Gómez. Els colors plans i vius van ser sempre presents!\nLa torxa. La fusió d’alumini i acer i la imaginació d’André Ricard van donar lloc a la simbòlica torxa. Va entrar per Empúries, tal com havien fet els grecs 2.500 anys enrere, i va recórrer 652 pobles i ciutats durant 29 dies.\nEl gran vol. Després de 6.000 quilòmetres i davant milions d’espectadors d’arreu del món, la flama olímpica acabava el seu periple. El peveter de l’estadi de Montjuïc (dissenyat per Ramón Bigas) va ser el testimoni passiu de la gran proesa, ideada per Carles Riart.\nSi vols despertar la nostàlgia d’aquell moment pots trobar alguns d’aquests objectes emblemàtics a les exposicions del Museu que parlen de disseny de producte i disseny gràfic.


Gairebé un milió i mig d'alumnes tornen avui a les aules | SER Catalunya | Cadena SER\nGairebé un milió i mig d'alumnes tornen avui a les aules\nTres centres no han pogut començar el curs, dos d'ells per Covid-19 i un perquè han detectat un niu de vespes velutines a l'exterior i no poden ventilar\nA dia d'avui hi ha 90 positius entre professors, treballadors i alumnes i gairebé mig miler de confinats de forma preventiva\nEntrada d'alumnes a l'Escola Matilde Orduña de l'Hospitalet de Llobregat / Soledad Domínguez (Cadena SER)\n14/09/2020 - 09:44 h. CEST\nGairebé un 1.340.000 alumnes tornen avui a les escoles i instituts de tot el país en un curs marcat per les mesures higièniques que alteraran completament el funcionament de les aules. Unes aules que en el cas de la secundària tindran de mitjana gairebé 29 alumnes.\nSegons el càlcul fet per Ser Catalunya a partir de dades del departament d'educació, a finals de curs a les aules de secundària hi havia una mitjana de 28 alumnes i mig. I ni la contractació de més professors -5.400 per a totes les etapes- ni la creació de nous instituts i grups extra de secundària és capaç de rebaixar aquesta xifra. Dels 20 municipis amb més població de Catalunya tots llevat de Sant Cugat tenien el curs passat entre 29 i 31 adolescents per aula. I enguany hi ha d'entrada 1.454 alumnes més en aquesta etapa, als que se sumaran els que arribin un cop començat el curs. Són a més classes a on han d'entrar molts docents perquè és una etapa més especialitzada. Per tant la idea del grup bombolla queda absolutament desdibuixada.\nA la primària tampoc s'ha aconseguit reduir els grups de convivència en tots els casos. 1 de cada tres aules tindrà més de 20 alumnes.\nLa tornada a l'escola és més estressant que mai per a alumnes i famílies perquè canvien els horaris i sobretot els hàbits.\nAbans de sortir de casa les famílies hauran de prendre la temperatura als infants i estar atents a qualsevol símptoma. Si hi ha febre, per sobre de 37 graus i mig, mocs, tos, vòmits o mal de cap, l'alumne s'ha de quedar a casa i trucar al centre de salut. Si només té mal de coll i mocs però cap altre símptoma pot anar normalment a l'escola. Als centres s'han modificat els horaris d'entrada i sortida i s'han habilitat nous accessos per evitar aglomeracions i barreges de grups. Des del moment que entrin per la porta i durant tota la jornada, els alumnes a partir de 6 anys han de dur mascareta, també amb el seu grup estable. S'han reforçat els protocols de neteja dels espais comuns, al menjador s'hauran de fer torns i mantenir distàncies. I a les extraescolars, fora del grup classe, distància, rentat de mans i mascareta.\nEl director general de centres públics, Josep González Cambray afirma que aplicaran als centres totes les mesures de prevenció conegudes.


Dia de Tots Sants a Palafrugell: cementiri, flors, pluja i panellets. Pensaments sobre la mort i el seu misteri.\nAvui m'he llevat amb el record d'un somni on hi sortien persones que ens han deixat. No m'ho invento a propòsit de la diada, és del tot cert. A vegades (com a tantes persones) em passa que somio amb difunts. Els morts, a vegades persones properes, d'altres no, em saluden o em fan preguntes que no sé com contestar. Aquests somnis no són com tots els altres perquè em trasbalsen d'una manera que no sé com explicar. En algunes cultures hi ha la creença que els somnis d'aquesta mena són una forma de comunicació amb els difunts. Potser si. Qui sap si són una experiència a través de la qual els humans ens fem a la idea que ja no veurem més les persones que van morir. Una forma d'acomiadar-nos o d'elaborar un dol. No ho sabem del cert. No tenim respostes per a tot...\nPerò qué creus tu? :)\n3 de novembre de 2008, a les 16:06\nA compte del que deies dels morts, et vull recomanar un llibre que està molt bé... segurament ja el coneixeràs! es tracta de 'LA MUERTE: UN AMANECER de ELISABETH KÜBLER-ROSS.\nAquest llibre em va fer reflexionar sobre la vida més enllà..\nPer altra banda, et convido a que passar pel meu blog i et llegeixis l'article del desenvolupament en l'adolescència.. La teva opinió de professional es molt agraïda!\n4 de novembre de 2008, a les 23:24\nHola, gràcies pels comentaris a tots dos. David, el llibre que comentes el vaig llegir fa uns anys, és interessant però quan fas de psicòleg has de vigilar que aquest missatge concordi amb les creences dels pacients. Quan tingui temps ja passaré pel teu bloc a fer un cop d'ull al teu escrit, fins la propera!\n6 de novembre de 2008, a les 10:09


Xest comptarà amb un vehicle elèctric i un punt de càrrega per a la Brigada de Serveis Municipals – tucomarca.com\nHomeFinestraXest comptarà amb un vehicle elèctric i un punt de càrrega per a la Brigada de Serveis Municipals\n16 Abril, 2019 redacción tucomarca.com Finestra, La Comarca, La Foia de Bunyol-Xiva, Medi Ambient, Secció, Xest 0\nEl regidor de Serveis, José Vicente Guijarro.\nDijous passat, 11 d’abril, el ple de l’Ajuntament va aprovar per unanimitat el procediment per a sol·licitar una subvenció de Diputació de València per a l’adquisició d’un vehicle elèctric i la instal·lació d’un punt de càrrega elèctrica lenta, que utilitzarà la Brigada d’Serveis Municipals de Xest. La finalitat d’aquest ajut és reduir el consum d’energia en el sector del transport, disminuint així l’impacte ambiental del transport. “Aquestes mesures són primordials en el camí a assegurar la salut de la població, ajudar al canvi productiu i la millora de l’aire”, declara el regidor de Serveis, José Vicente Guijarro.\nL’import de la subvenció es destinarà en primer lloc a la compra d’un furgó elèctric nou, matriculat amb posterioritat a l’1 de gener de 2019. “Per la compra d’aquest vehicle, en el cas que la subvenció sigui resolta de manera favorable, es comptarà amb la quantitat de 17.000 euros “, explica el regidor. “En segon lloc, es comptarà amb 2.900 euros per finançar un punt de càrrega elèctrica lenta que s’instal·larà al magatzem de la brigada, connectat al subministrament de titularitat municipal”.\nA més, el regidor ha destacat que aquesta és la segona vegada que Xest opta a aquesta subvenció promoguda per la Diputació de València, després beneficiar-se’n per primera vegada el 2018 en el finançament d’un vehicle elèctric per a la Policia Local de Xest i la instal·lació d’un punt de càrrega situat al costat del guàrdia.\n22 Març, 2019 redacción tucomarca.com Infraestructures, La Comarca, La Foia de Bunyol-Xiva, Secció, Xest 0\nPost també disponible en: CastellanoEl grup MasMovil començarà properament la instal·lació i desplegament de fibra òptica a Xest. Així ho van comunicar el director de Desplegament de Xarxa de MÁSmovil, Ignacio Martí; el responsable de […]\n264.126 brossa blocat per l'Akismet


Costa Barcelona-Maresme – Pàgina 3 – El far\nEtiqueta: Costa Barcelona-Maresme\n26 de maig de 2021 Cultura i Patrimoni Marítim, Destacat\nCultura – Enfonsament “Ciudad de Barcelona”\nEl 30 de maig es compleixen 84 anys de l’enfonsament del vaixell ‘Ciudad de Barcelona’ davant la costa de Malgrat de Mar l’any 1937, en plena guerra civil. El ‘Ciudad […]\n25 de maig de 2021 Destacat\nActualitat – Coordinadora Estibadors\nEl col·lectiu d’estibadors i estibadores dóna suport als estibadors del port de Livorno, Itàlia, que s’han negat a carregar material bèl·lic que anava a Israel. Baixa’t l’audio\nActualitat – Nou Director Museu Marítim de Barcelona\nEnric Garcia ha estat nomenat nou director del Museu Marítim de Barcelona. Garcia exercia, des del 2013, com a cap de l’Àrea de Col·leccions i Recerca del Museu. Baixa’t l’audio\n20 de maig de 2021 Destacat\nActualitat – Sector Pesquer\nEl sector pesquer torna a mostrar el seu rebuig contra les polítiques comunes europees que s’estan adoptant. La Confraria d’Arenys de Mar ha penjat una pancarta on llueix: ‘No al […]\n13 de maig de 2021 Destacat\nCol·laborador – ADF Alt Maresme\nLes Agrupacions de Defensa Forestal, les ADF, encaren la temporada estival sense haver pogut fer reunions amb altres cossos de seguretat com bombers o agents rurals. En tot cas, aquest estiu […]\n4 de maig de 2021 Ciència i Medi Ambient, Destacat\nMedi Ambient – Bosc de Papallones de Malgrat de Mar\nEl Bosc de Papallones de Malgrat està adherit en el projecte “Oasis de Mariposas” de l’associació espanyola Zerynthia. Es tracta de crear un hàbitat que afavoreixi les diferents etapes de […]\n3 de maig de 2021 Anem de Museus, Destacat\nDes del Museu Marítim de Barcelona parlem de corsaris i pirateria amb el Cap de l’àrea de coneixement del Museu, Enric Garcia. El corsarisme com activitat econòmica durant els segles […]\n29 d'abril de 2021 Cultura i Patrimoni Marítim, Destacat\nCultura – Festimatge Calella\nEl Trofeu Torretes de Fotografia, un dels certàmens que s’inclouen al Festimatge de Calella, dedica una categoria a fotografies en color relacionades amb el mar. Baixa’t l’audio\n27 d'abril de 2021 Destacat, Passegem pel Port\nLa setmana passada es va presentar l’equip de regates Carles Manera-Varador 2000 amb horitzó Mini Transat. Parlem amb l’empresa arenyenca que patrocina al regatista i amb el mateix esportista d’aquest […]\n15 d'abril de 2021 Destacat\nActualitat – CGT TEPSA\nCGT Tepsa ha convocat mobilitzacions contra la inseguretat laboral que viuen els treballadors al Moll d’Inflamables al Port de Barcelona. A més critiquen que l’empresa està adoptant una política de […]\n7 d'abril de 2021 Anem de Museus\nAnem de Museus – Enric Garcia, Museu Marítim de Barcelona\nAmb el cap de l’àrea de coneixement del Museu Marítim de Barcelona, Enric Garcia, repassem la història de les escoles de nàutica posant especial atenció entre la diferència de conceptes […]\n17 de març de 2021 Destacat, Passegem pel Port\nPassegem pel Port d’Arenys de Mar amb el seu Club Nàutic que ha tornat a posar en marxa la maquinària esportiva amb la regata Memorial Estruch després de tots aquests […]\n12 de març de 2021 Destacat\nCol·laborador – Oriol Bassa\nTransformacions Territorials, Canvi Climàtic i Risc d’Inundacions a la Conca de la Riera d’Argentona (1956-2050) és la tesi doctoral del tècnic de forest Oriol Bassa. Amb ell parlem de l’augment […]\nEn Profunditat – Andor Serra\nAndor Serra és el nou director general del Barcelona Clúster Nàutic. L’Associació afronta aquest 2021 amb un seguit de canvis estructurals per encarar els nous reptes derivats de l’era post […]\n9 de març de 2021 Anem de Museus, Destacat\nDes del Museu Marítim de Barcelona coneixem els detalls de l’exposició Tusquets que s’inaugura ara després que l’any passat la Diputació de Barcelona adquirís 3.400 negatius trobats a un contenidor […]


Valencia Basket jugarà el seu primer partit de preparació en terres valencianes viatjant a la pista del TAU Castelló (dimecres 13, 20:30 hores, Ciutat de Castelló, no TV) en un encontre amistós corresponent a la cinquena edició del Trofeu Diputació de Castelló que a més de per a ajudar al rodatge dels dos equips, estarà dedicat a donar a conèixer i reivindicar el projecte de “El Corredor Mediterrani”. L'equip taronja comença a recuperar efectius després de l'Eurobasket i el pivot islandés Tryggvi Hlinason es posarà la camiseta taronja per primera vegada en este encontre després d'un intens estiu en el qual va disputar el seu primer Eurobasket amb Islàndia amb unes mitjanes de 4,2 punts i 2,6 rebots i va ser escollit membre del quintet ideal de l'Europeu U20M.\nL'equip taronja no disposarà per a este encontre dels internacionals espanyols San Emeterio, Sastre i Vives, que seguixen participant en l'Eurobasket. Tampoc amb Dubljevic i Diot, encara sense incorporar al grup després d'acabar la seua participació en el campionat d'Europa de seleccions. Ni amb el pivot Latavious Williams, que seguix amb la recuperació d'una fractura d'estrès en la tíbia de la cama dreta. Per açò, el nou tècnic taronja Txus Vidorreta comptarà per al compromís de Castelló amb sis jugadors de la primera plantilla taronja, als quals s'unixen Pedro Llompart (amb un contracte temporal per a pretemporada) i altres sis jugadors de l'equip EBA.\nL'enfrontament entre els dos més alts representants del bàsquet de la Comunitat Valenciana servirà també per a donar a conèixer el projecte de “El Corredor Mediterrani”. Una iniciativa que necessita el suport de la ciutadania per a conscienciar a les institucions de la necessitat de comptar amb una doble plataforma d'ample internacional des de la frontera francesa fins a Algesires per a passatgers i mercaderies, que permetrà unir en menys temps les ciutats més importants del litoral mediterrani.\nPer a mostrar el seu suport a esta iniciativa, en les graderies del pavelló Ciutat de Castelló es desplegarà una pancarta amb el lema #QuieroCorredor, s'instal·laran diversos punts d'informació en els quals signar per a recolzar este projecte i es repartiran centenars de regals per gentilesa de la iniciativa de “El Corredor Mediterrani”.\nLa visita a Castelló s'ha convertit en una cita repetida en la pretemporada del Valencia Basket des que el conjunt de la Plana ascendira a la LEB Or en la temporada 2015/16. La de demà serà la tercera visita en temporades consecutives al Pavelló Ciutat de Castelló per a enfrontar-se a l'equip dirigit per Toni Ten, sempre dins del marc del Trofeu Diputació. Fa dos estius, l'equip es va portar la tercera edició d'este torneig amb un triomf per 51-79. La passada temporada, Valencia Basket també va aconseguir el triomf davant el Amics Castelló per un marcador de 65-83.\nCinquè partit de la pretemporada taronja\nL'equip taronja jugarà demà el seu cinquè partit de preparació. Valencia Basket va començar la seua pretemporada amb dues trobades en el Circuit de Pretemporada Movistar by Liga Endesa amb un triomf sobre el Montakit Fuenlabrada per 78-85 i una derrota MoraBanc Andorra per 77-80. El cap de setmana passat va viatjar a Nantes per a participar en la Appart City Cup, on va collir sengles derrotes davant el FC Barcelona Lassa (63-69) i l'AS Monaco Basket (63-76). Després d'este encontre a Castelló, l'equip taronja tancarà la seua pretemporada amb el seu partit de presentació, corresponent al XXIV Trofeu Ciutat de València, que li enfrontarà al MoraBanc Andorra el diumenge 17 de setembre, amb l'inici dels actes planificat per a les 18:00 hores.\nEl conjunt castellonenc ha realitzat una profunda renovació per a la seua tercera temporada consecutiva en la LEB Or. La continuïtat s'ha donat en el cos tècnic i amb la permanència de dos clàssics del TAU Castelló com el base Joan Faner i el seu capità Chema García. La resta de la plantilla arriba esta temporada al projecte, com el base islandés Aegir Steinarsson, que ha estat competint en l'Eurobasket al costat del taronja Hlinason. També han arribat a Castelló l'escorta nord-americà Alfredo Ott (Melilla), els alers Romà Bas (Palència) i Tautvydas Sabonis (Bàsquet Coruña), els ala-pivots Juan José García (Unicaja) i Charles Milandou (Cambados) i els pivots Kyle Rowley (Bàsquet Coruña) i Eduard Gatell (Melilla).


Argimon alerta que la covid no pot ser l'excusa per a continuar retallant drets\nUn estudi mostra que la infecció per la covid-19 genera anticossos que duren més d'un any\tUn estudi mostra que la infecció per la covid-19 genera anticossos que duren més d'un any\nLes farmàcies s'ofereixen com a punts de vaccinació contra la covid-19\tLes farmàcies s'ofereixen com a punts de vaccinació contra la covid-19\nReport diari sobre el coronavirus: Pròrroga de les mesures al País Valencià. El Barça, forçat a baixar el límit d'assistents\tReport diari sobre el coronavirus: Pròrroga de les mesures al País Valencià. El Barça, forçat a baixar el límit d'assistents\nReport diari sobre el coronavirus: Canvi de protocol en la vaccinació dels qui han passat la covid. Proposen d'allargar el confinament nocturn\tReport diari sobre el coronavirus: Canvi de protocol en la vaccinació dels qui han passat la covid. Proposen d'allargar el confinament nocturn\nL'EMA investiga tres nous possibles efectes adversos dels vaccins de Pfizer i Moderna\tL'EMA investiga tres nous possibles efectes adversos dels vaccins de Pfizer i Moderna\nUn 15% dels infectats entre dotze anys i disset tenen covid persistent\tUn 15% dels infectats entre dotze anys i disset tenen covid persistent\nReport diari sobre el coronavirus: Comencen els assaigs del primer vaccí català. El País Valencià demana de prorrogar el confinament nocturn\tReport diari sobre el coronavirus: Comencen els assaigs del primer vaccí català. El País Valencià demana de prorrogar el confinament nocturn\nDemanen que es faciliti el passaport covid a diagnosticats amb test d'antígens\tDemanen que es faciliti el passaport covid a diagnosticats amb test d'antígens\nAlerten de la presència de listèria en uns quants lots de botifarra de la marca Salgot\tAlerten de la presència de listèria en uns quants lots de botifarra de la marca Salgot\nArgimon alerta que la covid no pot ser l’excusa per a continuar retallant drets\n"Governar un any i mig a cop de decret és molt fàcil i hem d'estar atents", ha dit a la conferència inaugural de la Universitat Catalana d'Estiu\nEl conseller de Salut, Josep Maria Argimon, ha reconegut que la pandèmia ha portat una crisi de drets i llibertats i ha afegit que calia estar atents per a evitar que no fos l’excusa per a continuar retallant drets i llibertats quan la covid-19 fos una malaltia més. Ho ha dit a la conferència inaugural de la Universitat Catalana d’Estiu (UCE) a Prada de Conflent.\nArgimon ha admès que, com a metge i com a conseller, havia avalat i recomanat moltes d’aquestes mesures, però ha alertat que calia vigilar perquè no servissin per a aprofundir en unes retallades que hi havia hagut abans de la pandèmia. “Governar un any i mig a cop de decret és molt fàcil i aquí hem d’estar atents”, ha dit, i ha afegit que la pandèmia havia originat una crisi social molt important: “Plou sobre mullat.”\nPaul Molac, a la cinquanta-tresena Universitat Catalana d’Estiu, que comença avui\nTambé ha dit que vivíem en un dels països d’Europa amb més desigualtats i que el coronavirus n’havia portades encara més. Per això, ha afegit que el virus colpejava amb més cruesa els més desfavorits: “Cal tenir-ho present si volem un país més just i cohesionat.”\nAuge de l’extrema dreta\nEn aquest sentit, Argimon ha dit que tot plegat duia a un moment de receptes fàcils en què les ideologies d’extrema dreta trobaven el moment idoni: “Per tant, fugim de la recepta fàcil. Com a país, necessitem l’esperit crític.”\nHa afegit que era una “pandèmia de solidaritat” i que una de les sortides a aquesta era la vaccinació. Tot i això, ha alertat que si no era mundial, tampoc no seria efectiva: “Si tenim països en vies de desenvolupament amb poc percentatge de vaccinació, probablement poden anar apareixent variants noves que permetin que la malaltia vagi evolucionant.”


Castellers de Berga: Castellers a Grècia\nHan estat 4 dies molt intensos. Amb els 83 berguedans ja a terres catalanes, mirem enrere amb un somriure. Han estat molts moments especials, viscuts com a colla.\nVam arribar dijous 11 d'agost a Atenes. La primera actuació va ser a la Plaça Monastiraki, als peus de l'Acròpolis, al sud de la Plaça Syntagma. Es tracta d'un punt molt turístic on, a la 1 del migdia, hi queia un sol de campionat. Molts havent dormit poc i sota aquella calor asfixiant, Grècia va viure per primera vegada una experiència castellera de la mà dels Castellers de Berga i els Castellers del Poble Sec. Hi vam descarregar un pilar de 4, 3 de 6, 4 de 6, 3 de 6 amb agulla i un altre pilar de 4 per tancar l'actuació. Poble Sec va fer la mateixa actuació. Després de dinar, vam visitar el Partenó i, seguidament, 3 autocars van partir cap a Ypati, a uns 240 km al nord.\nDivendres 12 d'agost, vam visitar el museu bizantí d'Ypati i el centre astronòmic. Dinar, piscina i, al vespre, actuació a la plaça d'Ypati. Aquesta localitat d'uns 4000 habitants ens ha acollit durant tots els dies a Grècia. Les dues colles vam repetir l'actuació d'Atenes, amb 3 i 4 de 6 i el 3 amb el pilar.\nDissabte 13 d'agost vam visitar Delfos i Àmfissa, des d'Ypati. Dia de turisme.\nDiumenge 14 d'agost va arribar el moment més especial del viatge. Vam visitar el centre d'acollida de refugiats de Termòpiles, un centre amb capacitat per unes 500 persones però on s'hi espera l'arribada de molta més gent les properes setmanes. Vam entrar al centre seguint grallers i timbalers. Centenars d'ulls ens miraven curiosos. Després d'uns pilars d'entrada i una breu explicació de què eren els castells, vam fer un taller perquè tothom pogués practicar. Els infants feien cua a l'esquena dels castellers per poder pujar. Només pel fet d'haver pogut arrencar tants somiures durant aquella estona ha valgut la pena haver fet els esforços per ser a Grècia. Vam acabar el taller fent un 3 de 6. Els del Poble Sec, un 4 de 6. Petits gammes extra. Vam ballar al so de les gralles i els refugiats també van ballar i cantar cançons dels seus països. No tenien res i ens ho van donar tot. Ha estat l'experiènca més humana que hem tingut els Castellers de Berga.\nSortint del centre, amb alguna llàgrima per fora o per dins, vam visitar el museu de les Termòpiles on s'explica la famosa batalla el 480 aC dels grecs contra els perses. Aquella mateixa tarda, el primer grup de berguedans ja van fer via cap a l'aeroport.\nMés enllà de la vessant tècnica i les construccions descarregades, hem fet arribar els castells a un país on mai abans no havien arribat, hem conviscut i enfortit relacions amb els Castellers del Poble Sec, hem portat una espurna d'il.lusió i d'esperança a centenars de persones que fugen de la guerra i hem crescut individualment i com a colla. Hem viscut moments de tot i els hem viscut junts. Els Castellers de Berga arribem de Grècia amb les motxil.les carregades per continuar el camí.\nDe fet, divendres 19 d'agost és la següent aturada d'aquest camí. Reprenem els assajos al Cine Catalunya i, diumenge 21 d'agost, actuem a la Festa Major de Borredà, amb els Margeners de Guissona.\nEnllaç a les fotos del Josep Pont i Roca\nEnllaç a les fotos d'Ainoa Morales I\nEnllaç a les fotos d'Ainoa Morales II


Tres acords i una veritat | Enderrock.cat\nTres acords i una veritat\nCrònica de la presentació del disc Arte y orgullo al festival BarnaSants\nJordi Martí Fabra | 20/03/2016 a les 22:31h\nArxivat a: Sons de la mediterrània, Arte y orgullo, Hermanos Cubero, Barnasants, folk\nLos Hermanos Cubero acaben de publicar el tercer disc llarg, Arte y orgullo (El Segell del Primavera, 2016). El passat 20 de març van presentar-lo al Casinet d’Hostafrancs, en el marc del festival BarnaSants. Música popular castellana. Ni més ni menys.\nLos Hermanos Cubero Foto: Juan Miguel Morales\nEn escoltar una música, cada oient activa les seves referències particulars. De manera que no només hi intervé la interpretació de l’artista, sinó la memòria del públic. Si hi ha cap teòric a la sala, que ho expliqui millor, però em fa l’efecte que això té molt a veure amb la curiosa diversitat de comentaris que van aixecant Los Hermanos Cubero al seu pas. Per sort, ells no es despentinen ni amb els uns ni amb els altres, perquè la seva proposta és transparent com el cel després d’un bon ruixat: veu, guitarra, mandolina i una estima infinita per la música tradicional.\nEnrique Ruiz Cubero Foto: Juan Miguel Morales\nEls darrers dies he llegit articles en què se’ls qualifica de vintage (eufemisme per gaudir del passat sense deixar de ser el més modern de tots) i fins i tot d'exponents d’una música popular alternativa. Crec sincerament que Los Hermanos Cubero no són ni una cosa ni l’altra. No són cap alternativa ni cap exotisme interior. Ells representen el cos central de la música popular, elegant i orgullosa, com Agapito Marazuela, Jaume Arnella, Al Tall, Woody Guthrie, Madó Buades, Botifarra, Mercedes Sosa, Xavier Baró... I també com tot aquell repertori, d’autoria ja esborrada, que ens arriba filtrat pel temps: romanços plens de picardia i cants de feina hipnòtics. Tot aquest és un món de tresors que no entenen de modes ni de falses modernitats.\nPerò no divaguem més i parlem de les cançons d’Arte i orgullo. Si als treballs anteriors Los Hermanos Cubero havien anat perfilant un repertori en què es cantava sobretot el paisatge i l’amor, aquí mantenen la mateixa línia estètica però esmolen una mica més les eines pel que fa a la crítica social. I el que és més interessant és que ho fan amb un llenguatge més condensat que mai. Les seguidilles de “Por ganarme la vida” retraten la mar de bé, en ‘tres acords i una veritat’, com s’ha de treballar cada cop més i més per poder viure. “Trabajando en la MCA”, a banda d’una curiosa referència als Lynyrd Skynyrd, és una crítica als grans sindicats. “Arte y orgullo” és una magnífica lloa a la feina edificant. L’alegre “Levántate” és una invitació a mantenir-te sempre despert. I el cant de feina tradicional “Ya se está poniendo el sol” inclou versos tan eloqüents com aquest:\nNo abusarían del pobre ni tampoco del jornal\nRoberto Ruiz Cubero Foto: Juan Miguel Morales\nAl nou disc hi ha també evocadores peces instrumentals: “Tejera negra”, “Jota antigua”, “El ebanista de Alcalá”... Però per damunt de tot emergeix “Maldita urraca”, una cançó que es converteix en clàssica des del primer cop que s'escolta, amb un alè poètic captivador. Es dirigeix a les garses que roben. A totes, sense excepció. Crítica i dolça alhora, aquesta cançó ho té tot.


Figueres compra 12 pisos d'un bloc per destinar a gent gran - Diari de Girona\nFigueres compra 12 pisos d'un bloc per destinar a gent gran\nL'Ajuntament els ha adquirit per 580.949 euros i estudia que siguin habitatges assistits S'ha proposat a la Generalitat que adquireixi la resta, amb l'objectiu que siguin per a joves\nL'Ajuntament de Figueres ha comprat dotze pisos d'un bloc de 24 propietat de Caixabank i estudia convertir-los en habitatges assistits per a gent gran. En total, s'hi han invertit 580.949 euros (48.412 en cadascun dels habitatges unifamliars). L'edifici, que fa 14 anys que està sense ús, està ubicat a l'avinguda Perpinyà de la capital altempordanesa i compta amb locals als baixos que permetrien ubicar-hi espais comunitaris.\nAra, l'Ajuntament de Figueres ha proposat a la Generalitat de Catalunya que adquireixi els altres dotze pisos que hi ha a l'edifici i en cedeixi la gestió a l'Ajuntament per oferir un model mixt, amb habitatges també per a joves. El regidor de Serveis Socials, Jesús Quiroga, defensa la necessitat de diversificar l'oferta de pisos i no destinar-los només a l'emergència social.\n«La població ha envellit molt i la pandèmia ja posat de manifest que cal repensar els models de residències. Cal apostar per models d'altres països com Dinamarca», assegura Quiroga.Cal apostar per models d'altres països com Dinamarca», afegeix el regidor.\nPisos assistits a tocar el centre\nAmb aquest premissa, l'Ajuntament de Figueres treballa en diverses línies d'actuació. Una és la que s'inicia amb la compra dels dotze pisos d'un edifici de 24 habitatge. L'objectiu és convertir-los en pisos assistits per a gent gran a tocar del centre. Segons el regidor Jesús Quiroga, el bloc reuneix totes les condicions per fer-ho possible.\n«S'hi ha de fer algunes reformes perquè han estat 14 anys tancats però reuneixen els requisits i, a més, tenen els baixos que servirien per fer espais comuns», explica el regidor. L'operació ha costat 580.949 euros, a 48.000 euros per pis.\nL'Ajuntament, però, vol fer un pas més i ha proposat a la Generalitat que adquireixi, a través de l'Agència Catalana de l'Habitatge, els altres dotze pisos que conformen el segon bloc de l'edifici. Això permetria aconseguir que en un sol espai s'hi pogués oferir un espai mixt, amb pisos per a gent gran i també podran ser per a joves.\nPisos en comptes de residència\nPer altra banda, el consistori treballa en una altra línia per promoure els pisos assistits per a gent gran.\nConscients de les dificultats de la construcció d'una segona residència pública per a gent gran, l'Ajuntament preveu revertir la cessió dels terrenys del sector Fages de Climent que es va fer a la Fundació Salut Empordà i, més endavant, promoure un concurs perquè, a través d'un sistema cooperatiu, s'hi construeixin més pisos assistits. «És un model que s'està fent en diversos llocs de Catalunya, com Barcelona», explica Quiroga.\nUn projecte de 2006\nEl projecte per fer una segona residència a la ciutat es remunta a l'any 2006, quan l'Ajuntament va signar un conveni amb la Generalitat. L'any 2013 l'Ajuntament va fer una modificació puntual del Pla general per ampliar l'edificabilitat dels terrenys però mai s'ha executat.\nUna residència, a Vilafant\nEn aquests moments, l'única residència pública de Figueres és la que hi ha a la zona oest, el geriàtric Els Arcs.\nA Vilafant, l'Ajuntament ha tramitat recentment la sessió d'uns terrenys per a la construcció d'una residència per a gent gran.


Dinar familiar AMPA\nEl diumenge 3 de Juny a l'escola va tenir lloc el dinar familiar de l'AMPA de l'escola Sant Lluís - Bosch. Aquest curs entre, es celebrava l'èxit del 48è Cros escolar del passat 13 de Maig. Les famílies amb els seus fills van fruïr d'un dinar de germanor tots junts, i ens van deixar amb unes imatges com les que es veuen a continuació:\nPremi a l'excel·lència 2018\nDes de fa anys s'ha anat premiant als alumnes de primer del nostre centre, Sant Lluís de Pla i Amell, en reconeixement a la seva tasca educativa, per tal de reconèixer l'esforç i el treball que dediquen als seus estudis. Aquest any cal esmentar a en Raúl Manzaneda, el guanyador d'aquesta edició dels premis a l'Excel·lència educativa, que fruirà de dues setmanes a Irlanda amb Idiomes Pare Manyanet.\nTota etapa té una fi i aquest any els alumnes de 4t d'ESO han anat a celebrar el final d'aquests anys que han passat plegats al centre de Sant Lluís de Pla i Amell. La destinació: París. Els desitgem el millor per al nou camí que se'ls obre i esperem que continuin disfrutant com segur han fet en aquest viatge.\nEl dilluns 21 de Maig a les 9 en punt sortia un grupet de nois i noies de 2n d'ESO cap a Birmingham. Els acompanya el germà Jordi Belenguer. Us deixem uns moments del seu viatge: #JoSócManyanet\nAqui els veiem de bon matí, esperant per embarcar:\nI aquí ja en el bus camí de Kings Heath i a Bull's Center, en el Bull Ring de Birmingham:\nUna de les visites més importants ha estat Stratford, "Shakespeare's town", i la casa de William Shakeaspeare era una visita obligatòria.\nContinuem el viatge a Londres per les ribes del Tàmesi\nI finalment, Coventry


Llibertat amb càrrecs per als autors de la nova violació en grup a una menor a Manresa | NacióDigital\nper NacióDigital , Manresa, 12 de desembre de 2019 a les 14:10 |\nEls Mossos d'Esquadra van detenir, entre aquest dilluns i dimarts, dos homes, de 19 i 22 anys i veïns de Manresa, acusats d'haver violat una menor de 17 anys a la capital bagenca. Hi ha una tercera persona que, presumptament, hauria participat en els fets i que encara no ha estat identificada. Els dos joves, que han passat a disposició judicial aquest matí de dijous, han quedat en llibertat amb càrrecs, segons ha pogut saber NacióDigital.\nDins del cotxe, ha declarat la víctima davant del jutge en funcions de guàrdia, els joves la van obligar a fer-lis fel·lacions i la van penetrar vaginalment. El següent que recorda la menor és ser al portal de casa, desorientada. Al matí, la jove, que tenia hematomes a la zona vaginal, va avisar els pares, que la van traslladar a l'hospital, on se li van practicar proves. També van denunciar els fets als Mossos.\nAquest dilluns els Mossos van detenir un dels presumptes autors i l'endemà, un altre. Cap d'ells tenia antecedents. Pel que fa a la tercera persona implicada, encara no ha estat identificada. Els dos detinguts ja han estat posats en llibertat mentre avança la investigació policial.\nDos detinguts per una nova violació en grup a una menor a Manresa\nSocietat, violació, delicte, violació múltiple, detenció